CELEX: 62020TN0220
Language: da
Date: 2020-04-16 00:00:00
Title: Sag T-220/20: Sag anlagt den 16. april 2020 — JL mod Kommissionen

15.6.2020   
            
            
               DA
            
            
               Den Europæiske Unions Tidende
            
            
               C 201/50
            
         
      Sag anlagt den 16. april 2020 — JL mod Kommissionen
      (Sag T-220/20)
      (2020/C 201/64)
      Processprog: fransk
      
         Parter
      
      
         Sagsøger: JL (ved advokat C. Mourato)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Europa-Kommissionens ansættelsesmyndigheds afgørelse af 11. juli 2019 om udstedelse af en advarsel til sagsøgeren.
               
            
                  —
               
               
                  Annullation af Europa-Kommissionens ansættelsesmyndigheds afgørelse af 27. marts 2017 om genoptagelse af sag [fortroligt] (1).
               
            
                  —
               
               
                  Sagsøgeren tildeles en samlet godtgørelse på 30 000 EUR, som en særlig godtgørelse for ikke-økonomisk tab, fra Europa-Kommissionen.
               
            
                  —
               
               
                  Sagsøgte tilpligtes at betale sagsomkostningerne, i medfør af artikel 134 i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af artikel 266 TEUF, dvs. om utilstrækkelige foranstaltninger til opfyldelse af den af Retten afsagte annullationsdom, og om tilsidesættelse af princippet »non bis in idem«.
               
            
                  2.
               
               
                  Andet anbringende om tilsidesættelse af artikel 266 TEUF, om tilsidesættelse af princippet om god forvaltning, herunder af forpligtelsen til upartisk og retfærdig behandling af sagerne, om tilsidesættelse af uskyldsformodningen og om tilsidesættelse af retten til forsvar.
               
            
                  3.
               
               
                  Tredje anbringende om tilsidesættelse af artikel 266 TEUF, om tilsidesættelse af de procedureregler, der finder anvendelse på administrative undersøgelser og på disciplinære forfølgninger, og om tilsidesættelse af begrundelsespligten.
               
            
                  4.
               
               
                  Fjerde anbringende om tildeling af en særlig godtgørelse som følge af de førnævnte ulovligheder.
               
            
         (1)  Fortrolige oplysninger udeladt.